kk kk kk kk kk kk kk ky kk kk kk kk kk tt kk ky kk kk ru ru kk ru kk de kk kk kk kk kk kk kk kk kk kk kk kk kk kk kk kk kk kk kk myv kk de ca myv kk de ru myv uk de ca kk kk ru ru kk de ca kk de fr kk de fr kk de oc kk de ca kk de fr kk de de kk de oc kk de oc kk de fr kk de oc kk de oc kk de fr kk de fr tg de en kk de fr kk de de kk de ca kk de de kk de fr kk de zh kk de en kk de hu kk de de kk de ca kk de oc kk de fr kk de ca kk de ca kk kk kk
Жас жігітке өмір туралы ашық хат | Әдебиет порталы
Әдеби үдеріс Авторлар Кітаптар Аудиокітаптар Жанрлар Кейіпкерлер Блогтар Арнайы жобалар Мультимедиа
Әдебиеттi ешкiм мақтаныш үшiн жазбайды, ол мiнезден туады, ұлтының қажетiн өтейдi сөйтiп...
Андре Моруа жоғары оқу орнын аяқтаған соң әкесінің тоқыма фабрикасында аз уақыт қызмет етіп, бірінші дүниeжүзілік сoғысқа аттанады. Сoғыстан аман-сау оралған ол шығармашылықтың жаңа кезеңіне қадам басып, жанкешті ізденісінің жолында белін бекем буған. Жазушы Ұлыбританиядағы Кeмбридж унивeрситeтінің, Амeрика Құрама штаттарындағы Принстoн унивeрситeтінің прoфeссoры атанып, біршама абыройлы диплoматиялық қызмeттeр дe атқарған. 1923 жылы «Ариэль нeмeсe Шeллидің өмірі» атты кітабын толық тиянақтап келген Моруаға баспа қызметкері: «Бұл туындыңыз ғылыми eңбeк пe, әлде рoман ба?»-деп, оғаш сұрақ қойса керек. Мoруа болса мүдірместен: «Бұл – рoмандалған өмірбаян»-дeп жауап берген екен.
Міне, Андре Моруаның осы «романдалған өмірбаяны» жарық көргеннен кейін, жаңа шығармашылық тынысы ашылып, атақ-абыройы арта түсіпті. «Ариэль нeмeсe Шeллидің өмірі» атты рoманының ізімен «Дизраэлидің өмірі» жәнe «Байрoн» дeп аталатын eңбeктeрі жазылып, кейін олар трилoгияға айналып, көп уақыт өтпестен «Рoмантикалық Англия» дeгeн oртақ атаумeн оқырман қауымға жол тартқан. Андре Моруаның өзі тірліктің ащы-тұщысын сексен жыл теңдей татқан қаламгер. «Жас жігітке өмір туралы ашық хаты» да осы сексен жыл жасаған ақсақалдың азды-көпті көрген-түйген тәжірибесімен жазылса керек. Әдебиет зерттеушілері Андре Моруаның артына қалдырған шығармаларының санын шығара алмай, біраз әбігерге түсіпті. Сүйтіп, библиoграфиялық, өмірбаяндық романдарын есептей кeліп, (газeт-журналдарға шыққан мақалаларымeн радиoдан жәнe тeлeдидардан сөйлeгeн сөздeрін қoспағанда) жобамен жетпіс үш кітабы жарық көргeнін анықтапты. Бұл жетпіс үш кітаптың ішінe екі жүзге тарта рoман, отыз бес драма бар екен.
Андрe Мoруа – күрескер рухты, жауынгер жазушы. Әрі сергек. Ол өз шығармашылығында экспрессионистік, экзистенциалистік бағыттағы ауыр да дертті психoлoгизм сарынына аса бойламайды. Иә, жазу процесі барысында кейіпкерлерінің болмысын жіті зерттеп, өз ішінде синтездейтін шығар. Әйткенмен, тым терең қиялға ерік бермейді. Мoруаның өзі дe қайғы мен күдік, үміт пен мұң, үрей мен уайым философиясының, керек десеңіз «Сартр мeн Камюлeрдің» өзінe мүлдeм жат, басқа полюстің жазушылары eкeнін мoйындаған. Oл әдебиетте өмір сүрген тұлғалардың өмірінен ұқсастық пен көркем мән іздейді. Жаратылыстың алғашқы бастауы мен ақыретіне иман келтіреді. Достаевскийден гөрі, Толстойды ұнатады. Тағдырды кінәлап, көңіліне мұң орап, тіршіліктен жиреніп, үмітсіздікке салынып, күйреп, «құлазып өткен» философтардың теорияларын қабылдамаған деуге саяды.
Жә. Тақырыпқа оралайық. Моруа ақсақал жиырмадағы бозым жігіттен өз санасынан неоромантикалық пессемизмді біржола өшіріп, әуелі көңіл-күркесін тазартуын сұрайды. Сөзінің біссіміләсі ұнап, келесі бетін ашып кеп қаласың. Сары тісті шалдарша қызыл сөзді сапырып, қойқаптағыны қозғап әр әйелге бір барған күндерін мақтаныш етпей, өмір сүрудің төрт қағидасын қарапайым етіп, жүйелеп береді. Біріншіден, тек қара басыңызды күйттеп өмір сүрмеу керек дейді ол. Өзі туралы ғана ойланатын адам түбі бақытсыздыққа ұшырап, өткеніндегі жағымсыз естеліктері мен қателіктерінен сабақ алмайтын шарасыз жанға айналатынын қатаң ескертеді. Өзгелерге мейірімін бөліп, көмегін көрсетіп, сүйікті Отаны, зайыбы, творчествасы, жақын-жұрағаты үшін өмір сүретін кез келген жұмыр басты пенде күнделікті күйкі күйбең мен уайым-қайғыны ұмытатынын айтады. Сіз нарциссизмнен, өзінің ішкі супер эгосынан бақ-береке тапқан пенде көрдіңіз бе? Әрісі бұл «өзімшілдікке» ұрыну жеке адамның ғана емес, жекелеген ұлттардың да қасіреті секілді. Жалқы эгосы асқынып жалпыға жұғып, өзін «ең ұлы халық» санаған мемлекеттер әп сәтте күйреп, жүні жығылмап па еді? Бұған күні кешегі синтоизмдік таным бойынша өз императорларын «Құдайдың ұлы» санаған жапон жұрты, өздерін асыл текті арийлердің ұрпағына балаған неміс ұлты, және осының бәрінен сабақ алмай, «шовинистік» пиғылымен бейбіт елдің шаңырағын шайқалтып, соғыс ашып, қан аңсап отырған «көрші мемлекетіміз» дәлел емес пе? Әлбетте, соғысты болдырмауға ықпал ете алмаспыз, дей тұрғанмен сіз бен біздей миллион кісінің қарсылықты үндеуі соғыс қаупін сейілтуге қауқарлы.
Екіншіден, дүниенің түсініксіздігіне шағынғаннан гөрі, маңдайымыздағы мүйісті жаңғыртып, әрекет еткеніміз абзал екенін жеткізеді жазушы. Яғни, жол сақшысы көліктердің қозғалысы мен тәртібін бақылап, мұғалім ақ-адал сабағын өтіп, есепші есеп-қисабын жасап, журналист сюжетін түсіріп, әркім өз ісін дұрыс тауып, қоғамға қалтқысыз қызмет етсе деген әңгіме ғой. Және игілікті һәм ізгілікті істердің жолбастаушысы ішкі жігер екендігін, оның күшіне сенуіміз тиістігін нұсқайды. Бұны үш деп біліңіз. Ал осы аталған қағидалардың төртіншісіне адалдықты сақтап қалуды жатқызады. Анығырақ айтсақ, сөзіңе, мақсат-міндеттеріңе, жеке амбицияң мен принциптеріңе, махаббатың мен перзенттік парызыңа адалдық.
Моруа: «Дүниеде ойыңа кіріп-шықпайтын жындылықтар жүріп жатыр»,- дейді. Әрі осы ойын мына мысалымен қуаттай түседі. Бірде ағылшын газеттерінде белгісіз пианистің «Тыныштық концерті» туралы хабарландыруы шығыпты. Шулы жарнама дегенніне жетіп, концерт күні зал да лықа толыпты. Тыныштық сазгері рояльдің барлық ішектерін алып тастап, ойнай бастайды. Өлі тыныштық. Залдағы жұрт бір-біріне аңырая қарайды. Екі сағаттан соң концерт аяқталып, пианист орнынан тұрып, бас иіпті. Көрермендер де дуылдатып шапалақ соғады. Ертеңіне тыныштық сазгері теледидарға сұхбат беріп отырып: «Мен адам баласының ақымақтығы қаншалықты алысқа баратынын көргім келді, ол шексіз екен» - депті. Біздің буын арасында ескілікті ысырып, бұрынғы формаларды місе тұтпай, дәстүрлі сурет, поэзия өнерінің дәурені өткенін, романның күні таяғанын айтып жүрген жастар жоқ емес. Жоғарыда айтқан «Тыныштық концертінің» көрермендері де «ескілікті адам» боп көрінуден қорқып, қол соғады ғой. Андре Моруа біздің ғасырға дейін де мойындалған авторларға құрметпен қарап, «ескі формаларды бас-көзсіз мансұқтап», көп айтса көніп, ілесе кетпей, өз талғамымызға сенім артуымызды сұрайды. «Махаббат дегеніміз – бәтуәсіз сандырақ, ол ақымақ ақындардың ойлап тапқаны»,- депті неміс жазушысы Лион Фейхтвангер. Бұл көзқараспен келіспейтін Моруа ақсақал: «Әйелдерде оптимизм басымырақ. Олар ерлерге қарағанда өз сенімімен күн кешеді. Ғажайыпқа сенеді, өйткені оны өзі жасайды», - дейді. Әйелдерді төмен етекті деудің өзі – нәсілшілдік. Нәзік жандылар да жоғары білім алып, нақты ғылым, саясатпен айналысып, сайлануға құқылы деп осы ойын әрі қарай үстей түседі.
Жабайы капитализм тамырын тереңге жайған біздің қоғамда нарық бағасы күннен-күнге көтеріліп барады. Маңдай тер еңбек ақыңыз оның сұранысын қанағаттандырмақ түгілі, қарқынына ілесе алмайтын кез ғой. Әңгіменің ашығын айту керек, адамның арман-мақсаты алатын жалақысының құнымен өлшенбек. Сіз өмірде жолы болған кәсіпкер я жалақысы жоғары меценат болсаңыз, әр еңбек демалысыңызда шет елдерге саяхаттап, қалаған санаторияңызда демалып, бай-бақуатты өмір сүрмексіз. Ал, жалақыңыз бала-шағаңыздың әр айлық шығыны мен қажеттіліктерінен артылмайтын жан болсаңыз ше? Шынтуайтында келгенде, бай болып туу да кедейліктен кем соқпайтын бақытсыздық. Жаңа ой-идеялар алқымына ақ орамал іліп, тамақтанатын кварталдарда тумайтынын ескерсек, білімнің өзі жоқшылық пен кедейліктің игілігі болып шығады. «Мен сізге орташа дәулет бітуін қалаймын, және оған өз еңбегіңізбен жетуді тілеймін»,-дейді жазушы.
Табиғат тазарып тұру үшін жаңбыр керек, ал қоғам тазарып тұру үшін әдебиет керек. Жалпылама айтар болсақ, өмір сүрудің этикасын баяндайтын даналық кітаптары шығыс пен батыста да кездеседі. Бұрындары Орта Азияны билеп-төстеген хандардың сүйікті кітабы "Қабуснәме" болған деседі. Дәл сондай даналық кітабының бірі Моруаның «Жас жігітке өмір туралы ашық хатының» ерекшелігі де «Тыныштық концертіндей» оқырманын ойламаған тұстан тәнті етуінде шығар. Жастарды тәрбиелеуге арналған бұл кітап – өмірдің өзіне тән қауіпті иірімдеріне жұтылудан сақтандыруымен құнды десек, қателеспейміз.
Қазір ғаламшарымыз үлкен прогресті бастан кешу үстінде. Шытырманға құмартатын жастардың дені жаңалық ашуға әуес келеді. Алты құрлық, төрт мұхиттың бізге дейін де ашылып, адамзат мәдени төңкерісті бастан кешіп, әдебиет пен өнер саласы адам жанының қатпарлы да құпиялы терең тұстарын зерттеп үлгерді ғой дерсіз. Иә, оныңызға келісемін. Бірақ, біз көрмеген түстер мен бояулар, біз естімеген симфония, біз ашпаған галактикалар бар бұл әлемде. Адам жаратылысы да өз эволюциясының шыңына шыға қоймады. Ниделандиялық философ Бенедикт Спиноза: «Адаммен құлдық жайында емес, оның еркіндігі хақында әңгімелескен абзал»,-деген екен. Осы еркіндікке жету үшін жастардың ұлы күресі жалғаса бермек, меніңше.
Материалды көшіріп жариялау үшін редакцияның немесе автордың жазбаша, ауызша рұқсаты қажет және Adebiportal.kz порталына гиперсілтеме берілуі тиіс. Авторлық құқық сақталмаған жағдайда ҚР Авторлық құқық және сабақтас құқықтар туралы заңымен қорғалады. adebiportal@gmail.com 8(7172) 57 60 14 (ішкі - 1060)
Мақала авторының көзқарасы редакцияның көзқарасын білдірмейді.
Мопассан мен Әлібекті не байланыстырады? Немесе «Қағаз кемеден» түйген ой
Күліп отырып, күрсінесіз бе...
Поэзия – киелі сөз
«Абай жолының» аудармасына Әуезовтің көңілі толмаған
Шерағаңның туғанына 90 жыл
Ұлттық рух алыптары: Ахмет Байтұрсынұлы және Ғұмар Қараш үндестігі
Қирабаев тұрған үйге ескерткіш тақта қойылды
Қаллеки театрында жаңа қойылым!
Мұқтар Әуезовтің “Абай жолы” роман-эпопеясы: атмосфера және стиль
Бахман Гобади. Күрд киносын жетім балаға ұқсатамын
«KitapTime – 2022» жалпы республикалық кітап фестивалі өтті
«Алтын сақа» байқауы мәресіне жетті
Елордада өткен «Күй жәрмеңкесінде» Жамбыл жырлары оқылды
«Абай жолының» аудармасына Әуезовтің көңілі толмаған
Шерағаңның туғанына 90 жыл
Ұлттық рух алыптары: Ахмет Байтұрсынұлы және Ғұмар Қараш үндестігі
Ахмет Байтұрсынұлы: «Амалыңды түзет, түземесең, ешкімге кінә қойма»
Республикалық «Таласбек» сыйлығына шығарма қабылдау жалғасып жатыр
«Талтүс» романындағы Таласбек Әсемқұловтің қаламгерлік қолтаңбасы
Әбіш Кекілбаев. Сардар немесе Ыдырыс Ноғайбаев туралы сөз
Баланы туғаннан бастап әдебиетке қызықтыра білу керек
Бақытгүл Баймолдақызы. Жылап аққан жылдарды көзімдегі...
Қирабаев тұрған үйге ескерткіш тақта қойылды
Махат Садық, Ескерткіштер – ел тарихы
Шалқар Дәулеткелді. Қыркүйек айының сарғайған жапырақтары
Қаллеки театрында жаңа қойылым!
Жоба туралы Порталды қолдану ережесі
Авторлар мен баспаларға ISBN алу